The Uninvited

The Uninvited er  en amerikansk skrekkfilm fra 2009 regissert av Guard Brothers, og med Emily Browning, Elizabeth Banks og David Strathairn i hovedrollene.

Handling 
Etter et selvmordsforsøk etter at hennes dødssyke mor døde i en bolig-brann, blir Anna Ivers skrevet ut fra en psykiatrisk institusjon etter 10 måneder. Hun har ikke lenger noen minner om selve brannen, selv om tilbakevendende mareritt fra den natten ofte plager henne fremdeles. Hjemme gjenforenes Anna med sin eldre søster Alex, og oppdager at faren Steven har en ny kjæreste - Rachel Summers - som tidligere hadde vært sykepleier for moren hennes. Anna og Alex blir snart overbevist om at Annas mareritt er meldinger fra moren deres som forsøker å kommunisere med henne, og som forteller dem at Rachel myrdet moren deres slik at hun kunne være sammen med Steven selv.

De to søstrene er fremdeles sinte på Steven fordi han hadde flyttet moren deres inn i et naust etter hun ble syk, og hennes eneste måte å be om hjelp på var med en bjelle som Rachel bandt til håndleddet hennes. Anna møter sin tidligere kjæreste Matt, som forteller henne at han så hva som skjedde natten moren hennes døde. Men Rachel griper inn før han rekker å forklare videre. Anna forsøker å møte Matt igjen senere, men Matt dukker ikke opp. Anna opplever en forferdelig hallusinasjon av Matt, og neste morgen blir den døde kroppen hans trukket opp av vannet. Politiet opplyser at han sannsynligvis hadde falt fra en båt, og druknet.

Etter at søstrene ikke klarer å finne noen opplysninger om Rachel hos State Nursing Association, konkluderer de med at hun egentlig heter Mildred Kemp, en barnepike som tidligere hadde drept barna hun tok hånd om etter at hun ble besatt av faren deres som var enkemann. Når Steven er på forretningsreise, forsøker søstrene å samle bevis mot Rachel for å vise politiet. Anna går til den lokale politistasjonen, men de tror ikke på henne. Rachel beroliger Anna, og legger henne i seng. Anna ser Alex i døråpningen med en kniv, rett før hun besvimer. Når hun våkner, oppdager hun at Alex har myrdet Rachel og kastet kroppen hennes i en søppelcontainer i bakgården deres. Når Steven kommer hjem, forklarer Anna at Rachel forsøkte å myrde dem, og at Alex reddet dem.

Forvirret og i panikk spør Steven hva Anna snakker om. Han sier Alex hadde dødd i den samme brannen som moren deres. Anna husker plutselig hva som egentlig hadde skjedd i løpet av brannen: Etter å ha oppdaget Steven og Rachel som hadde sex, ble hun rasende. Hun hentet bensin fra naustet og bar den mot huset, med den hensikt å brenne ned hele bygningen. Men hun sølte et spor av bensin mellom naustet ig huset, som antente når en lykt falt ned. Moren hennes ble drept i den påfølgende brannen, det samme ble Alex. Tilbakeblikk avslører at Anna hadde hallusinasjoner om Alex etter at hun forlot den psykiatriske institusjonen, derfor har ingen andre noen gang hadde svart på Alex sine dialoger. Hun husker også at hun drepte Matt, som faktisk hadde dukket opp til deres planlagte møte, ved å la ham falle ned fra en klippe. Hun drepte også Rachel, som egentlig ikke var noen morder. Anna kommer deretter tilbake til den psykiatriske institusjonen, blir hun ønsket velkommen tilbake av en pasient som bor på rommet overfor hennes, hvis navneskilt avslører at hun er den ekte Mildred Kemp.

Rollebesetning 
 Emily Browning som Anna Ivers
 Elizabeth Banks som Rachel Summers
 Arielle Kebbel som Alex Ivers
 David Strathairn som Steven Ivers
 Jesse Moss som Matt.
 Kevin McNulty som Sheriff Emery
 Don S. Davis som Mr. Henson
 Heather Doerksen som Mildred Kemp
 Maya Massar som Mom
 Lex Burnham som Iris.
 Danny Bristol som Samuel
 Matthew Bristol som David
 Dean Paul Gibson som Dr. Silberling

Referanser

Eksterne lenker 
 

Filmer fra 2009
Skrekkfilmer fra USA
Engelskspråklige filmer